b'\n_START_ARTICLE_\nTysklands president\n_START_PARAGRAPH_\nForbundspresidenten (tysk: Bundespr\xc3\xa4sident) er Tysklands statsoverhode. Presidenten velges av Forbundsforsamlingen for fem \xc3\xa5r av gangen og gjenvalg kan bare skje \xc3\xa9n gang.\n_START_SECTION_\nTjenestesteder, boliger og sekretariat\n_START_PARAGRAPH_\nPresidenten har to tjenestesteder (tysk: Amtsitz). Det ene er i Schloss Bellevue i Berlin og det andre i Villa Hammerschmidt i Bonn. I Villa Hammerschmidt finnes ogs\xc3\xa5 en privatleilighet. Forbundspresidentens sekretariat kalles Bundespr\xc3\xa4sidialamt og befinner seg like ved Schloss Bellevue i Berlin. Presidentens privatbolig i Berlin kalles Villa Wurmbach og finnes i P\xc3\xbccklerstra\xc3\x9fe 14 i Dahlem.'